# Amy Winehouse

### Fra Wikipedia, den frie encyklopædi

Du har nye beskeder (forskel fra næstsidste redigering).

Amy Jade Winehouse (født 14. september 1983) er en engelsk sanger og sangskriver. Hun har med sine to første albums fået stor succes i en stilart, der bedst kan beskrives som en blanding mellem jazz og soul, som den lød blandt sorte amerikanske sangere i 1960'erne.

## [redigér] Karriere

Amy Winehouse.

Amy Winehouse er vokset op i det nordlige London, og der var jazz i hendes familie. I en alder af omkring 10 år dannede hun en amatør-rapgruppe, og nogle år senere fik hun sin første guitar. Hun blev i barndommen præget af meget forskelligartet musik, herunder Salt 'n' Pepa, TLC, Frank Sinatra, Sarah Vaughan og Ray Charles. Som 16-årig blev hun opdaget af en talentspejder, og hun begyndte at synge professionelt. I en alder af 19 år fik hun en pladekontrakt, og det første album, Frank, blev udsendt i efteråret 2003.

Albummet indeholdt to covernumre, men alle de øvrige sange var Winehouse selv med til at skrive. Frank fik gode anmeldelser, og hun blev sammenlignet med sangere som Sarah Vaughan og Macy Gray. Albummet solgte også rigtig godt, og hun opnåede nomineringer i to kategorier til Brit Awards. Winehouse har selv senere udtalt, at hun ikke er helt tilfreds med albummet, selv om hun gerne synger mange af numrene til koncerter.

Først i slutningen af 2006 udsendte hun sit andet album, Back to Black. Hun har selv forklaret, at hun i 1½ år ikke skrev noget som helst, men at hun så mødte Mark Ronson, der er discjockey og pladeproducer, og at han inspirerede hende, så hun skrev numrene til det nye album på kun et halvt år. Albummet har i forhold til debutalbummet fået mindre jazzpræg og mere stemning som ved pigegrupper fra 1950'erne og 1960'erne. Fra albummet er i første omgang sangen Rehab blevet et hit. Det er selvbiografisk, idet hendes daværende agentbureau anbefalede hende at tage på et alkoholafvænningshjem, hvilket hun nægtede (og derfor skiftede agentbureau). Sangen blev et hit, og den gav for alvor Winehouse et gennembrud, der blev understreget, da hun ved Brit Awards i 2007 modtog prisen som bedste kvindelige britiske sanger.

## [redigér] Personligt liv

Amy Winehouse har i sin ret korte karriere været i den kulørte presses søgelys, idet hun flere gange har vist sig stærkt beruset. I flere tilfælde har hun overfuset fans og andre omkring sig, lige som hun i forbindelse med modtagelse af en pris har nedgjort Bono fra U2 i sin takketale. Ligeledes har hun ikke lagt skjul på at have røget hash, og hun har endvidere nævnt, at hun har eller har haft psykiske problemer af forskellige slags. I sommeren 2007 aflyste Amy Winehouse op til flere koncerter, officielt pga træthed o.l., men uofficielt pga. overdrevet alkoholmisbrug. Senest er Winehouses optræden på Skanderborg Festivalen 2007 blevet aflyst

## [redigér] Diskografi

- Frank (2003)
- Back to Black (2006)

## [redigér] Eksterne henvisninger

- Amy Winehouses officielle hjemmeside

Hentet fra "http://da.wikipedia.org../../../a/m/y/Amy_Winehouse_25b9.html"

Kategorier: Sangere fra England | Født i 1983

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Žemaitėška
- Česky
- Cymraeg
- Deutsch
- English
- Español
- Suomi
- Français
- Interlingua
- Italiano
- Nederlands
- ‪Norsk (bokmål)‬
- Polski
- Simple English